**Anexa 3.1B 5 ITI**

**Descrierea indicatorilor (prezentaţi în secțiunile 1.5 și 1.6)**

|  |  |  |  |  |
| --- | --- | --- | --- | --- |
| **Indicator** | **Definiție** | **Unitate de măsură** | **Modalitate de calcul** | **Sursa datelor** |
| Scăderea anuală estimată a gazelor cu efect de seră | Se referă la cantitatea de gaze cu efect de seră economisită într-un an ca urmare a implementării proiectului | Echivalent tone de CO2 | Scăderea anuală estimată a gazelor cu efect de seră este dată de diferența dintre valorile înregistrate la finalul implementării proiectului (estimate prin măsurile/pachetele de măsuri propuse prin Raportul de audit energetic) și valorile înregistrate la începutul implementării proiectului calculate pentru clădire (precizate în Certificatul de performanță energetică a clădirii).  Valoarea indicatorului anual se va obține prin înmulțirea diferenței rezultate privind emisiile echivalent CO2 cu suprafața utilă a spațiului încălzit al clădirii.  Indicele anual specific de emisii echivalent CO2 se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Potrivit metodologiei, pentru măsura/pachetul de măsuri se recalculează consumurile energetice şi se estimează costurile şi durata corespunzătoare de recuperare a implementării măsurii/pachetului. Se recomandă să se solicite și estimarea reducerii anuale specifice a emisiilor, pe măsură sau pe pachet de măsuri. | Raportul de audit energetic și Certificatul de performanţă energetică |
| Scăderera consumului anual de energie primară | Se referă la cantitatea de energie primară economisită anual la nivelul clădirii | kWh/an | Scăderea consumului anual de energie primară este dată de diferența dintre valoarea calculată la finalul implementării proiectului și valoarea calculată la începutul implementării proiectului pentru fiecare clădire inclusă în proiect.  *Transformarea energiei finale în energie primară se realizează pentru fiecare vector energetic (încălzire/răcire, apă caldă de consum, electric) utilizând coeficienţii corespunzători de conversie în energie primară prevăzuţi în Ordinul MDRAPFE nr. 2461/2017.*  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic. | Raport de audit energetic și  Certificat de performanță energetică |
| Scăderea consumului anual specific de energie primară pentru încălzire utilizând surse neregenerabile | Se referă la cantitatea de energie primară pentru încălzire economisită la nivelul clădirii, utilizând surse neregenerabile | kWh/m2/an | Scăderea consumului anual specific de energie primară pentru încălzire din surse neregenerabile este dată de diferența dintre valoarea înregistrată la finalul implementării proiectului și valoarea înregistrată la începutul implementării proiectului.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  *(Valoarea indicatorului la începutul implementării proiectului reprezintă cantitatea de energie primară pentru încălzire; energia finală din certificatul de performanţă energetică se înmulţeşte cu coeficientul de conversie în energie primară aferent combustibilului utilizat.*    *Valoarea indicatorului la finalul implementării proiectului reprezintă valoarea calculată după implementarea măsurilor/pachetelor de măsuri propuse prin Raportul de audit energetic; energia finală se înmulţeşte cu coeficientul de conversie în energie primară aferent combustibilului utilizat.)* | Raport de audit energetic și  Certificat de performanță energetică |
| Scăderea consumului anual de energie finală în clădirile publice utilizând surse neregenerabile | Se referă la cantitatea de energie finală economisită la nivelul clădirii utilizând surse neregenerabile (la nivelul racordului clădirii) | tep | Scăderea consumului anual de energie finală utilizând surse neregenerabile este dată de diferența dintre valorile înregistrate la finalul implementării proiectului și valorile înregistrate la începutul implementării proiectului.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea calculată după implementarea proiectului (după implementarea măsurilor/pachetelor de măsuri propuse prin Raportul de audit energetic). | Raport de audit energetic și  Certificat de performanță energetică |
| Numărul clădirilor care beneficiază de măsuri de creștere a eficienței energetice | Se referă la clădirile care fac obiectul investițiilor prin proiectul finanțat (componentele proiectului) | Număr clădiri | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de clădiri care au beneficiat de investiții prin proiectele. | Raport de audit energetic/  Certificat de performanță energetică/Documentația tehnică/tehnico-economică a proiectului |